Nafarroako Parlamentuko Mahaiak, 2019ko irailaren 9an egindako bilkuran, erabaki hau hartu zuen, besteak beste:

Nafarroako Parlamentuko Erregelamenduaren 208. artikuluan ezarritakoari jarraikiz, Espainiako Konstituzioaren 69.5 artikuluari eta Nafarroako Foru Eraentza Berrezarri eta Hobetzeari buruzko Lege Organikoaren 12 artikuluari dagokienez, honako hau ERABAKI DA:

**1.** Eledunen Batzarrarekin ados jarrita, erabaki du finkatzea Nafarroako Foru Komunitateari dagokion senatari-kopurua batekoa dela. Senatari hori hautatzeko prozedura Nafarroako Parlamentuko Erregelamenduaren 208. artikuluan ezarritakoa izanen da (10-19/ELC-00002).

**2.** Senataria izateko hautagaiak aurkezteko **epea 2019ko irailaren 19an bukatuko da, 17:00etan**.

**3.** Hautagai bakoitza aurkezteko idazkiarekin batera, zeina aurkezle den talde parlamentarioaren edo foru parlamentarien elkartearen ordezkariak sinatua egonen baita, beste agiri hauek aurkeztu beharko dira: hautagaitza-onartzearen adierazpena; Hauteskunde-araubide Orokorraren Lege Organikoaren 6. eta 154. artikuluetako hautaezintasun-arrazoirik ez dagoela dioen zinpeko adierazpena; hautesle-erroldan dagoela dioen ziurtagiria; eta hautagaia Nafarroako udalen batean erroldatuta dagoela dioen ziurtagiria.

**4.** Agintzea erabaki hau Nafarroako Parlamentuko Aldizkari Ofizialean argitara dadin.

Iruñean, 2019ko irailaren 9an

Lehendakaria: Unai Hualde Iglesias